María Victoria de la Fuente Alonso

María Vitoria de la Fuente Alonso, nada en Vigo en 1927 e finada en Madrid o 28 de setembro de 2009,Falleció la pintora Victoria de la Fuente... La Voz de Galicia 1/10/2009 . foi unha pintora galega.

 Traxectoria 
 Orixe 
Filla e neta de arquitectos (o seu pai era Jenaro de la Fuente Álvarez e o seu avó Jenaro de la Fuente Domínguez), a partir de 1945 pasou tempadas en Madrid, onde asiste ao estudo do pintor Xulio Moisés, quen lle deu clases de pintura. A finais desta década foi alumna libre da Escola de San Fernando.

 Cubismo e expresionismo 
En 1953 empezou a participar en mostras colectivas. Viaxou a París e descubriu directamente aos mestres do cubismo: Picasso, Braque e Juan Gris. Tamén viaxou aos Países Baixos para entusiasmarse con Rembrandt e Vermeer; e a Italia onde coñeceu as obras de Mario Sironi e Giorgio Morandi.

O seu interese pola pintura mural levouna a realizar algúns traballos nesa técnica, nun estilo expresionista de factura lírica.

En 1962 obtivo o premio da crítica pola súa exposición individual no Ateneo. En 1964 casou co pintor Máximo de Pablo e conseguiu os premios Abril e Familia Española, así como unha bolsa da Fundación March.

Nas Nacionais de Belas Artes de 1965 e 1967 obtivo a terceira e segunda medallas, respectivamente. Abandonará Madrid para instalarse no Levante español, nunha aldea de salinas e pescadores, pero segue visitando periodicamente a capital española e a súa cidade natal, onde realizou diversas exposicións.

 Obra en museos 
Ten obra no Museo de Arte Contemporánea de Madrid, nos de Galiza no Museo de Pontevedra por exemplo, e noutros moitos de España, Europa e América.

 Notas 

 Véxase tamén 
 Bibliografía 

 Campoy, A. M. (1973). Diccionario crítico del Arte español contemporáneo. Madrid.

 Gayo Nuño, J. A. (1970). La pintura española del siglo XX. Madrid, Ibérico Europea, Edic..
 López Vázquez, Xosé Manuel: "Fuente Alonso, María Victoria de la". Gran Enciclopedia Galega Silverio Cañada.
 Mon, Fernando (1987). Pintura contemporánea en Galicia. A Coruña, Caixa Galicia.

 Pantorba, Bernardino de (1980). Historia y crítica de las exposiciones nacionales de Bellas Artes. Madrid.
 VV. AA.: Mujeres en el Arte español. Madrid, Centro Conde Duque, 1984.
 VV. AA.: Un siglo de pintura gallega 1880/1980. Buenos Aires, Museo Nacional de Bellas Artes, 1984.
 Vangardas e silencios. Compostela, Xunta de Galicia. 1984.

 Ligazóns externas 

Categoría:Pintores de Galicia do século XX
Categoría:Medallas Castelao
Categoría:Nados en Vigo
Categoría:Nados en 1927
Categoría:Finados en 2009
Categoría:Personalidades de Galicia sen imaxes